Diari Oficial de la Generalitat Valenciana


Sumari del DOGV 9030, del 01-03-2021 (2021/1776)

RESOLUCIÓ de 24 de febrer de 2021, del president de l'Institut Valencià de Competitivitat Empresarial (IVACE), per la qual es modifica la Resolució de 12 de gener de 2021, en la qual s'estableixen els requisits i procediment per a l'obtenció de la certificació acreditativa del compliment del que es disposa en l'article quart, apartat u, lletra o), de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i restants tributs cedits, sobre deduccions per inversions en instal·lacions d'autoconsum o d'energies renovables en habitatges.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9030

Data del DOGV
:   01-03-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1776


Data del document
:   24-02-2021

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * examen

RESOLUCIÓ de 24 de febrer de 2021, del president de l'Institut Valencià de Competitivitat Empresarial (IVACE), per la qual es modifica la Resolució de 12 de gener de 2021, en la qual s'estableixen els requisits i procediment per a l'obtenció de la certificació acreditativa del compliment del que es disposa en l'article quart, apartat u, lletra o), de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i restants tributs cedits, sobre deduccions per inversions en instal·lacions d'autoconsum o d'energies renovables en habitatges. [2021/1776]  
  
La Llei 3/2020, de 30 de desembre, de mesures fiscals de gestió administrativa i financera i d'organització de la Generalitat, va modificar, en l'article 35, la lletra o) de l'apartat u de l'article quart de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i altres tributs cedits, i com a conseqüència d'aquesta sorgeix la necessitat d'adaptar determinats aspectes del procediment recollit en la resolució.  
La norma esmentada estableix que «L'IVACE determinarà la tipologia, els requisits tècnics, els costos de referència màxims i altres característiques dels equips i instal·lacions a les quals els resulta aplicable la deducció establida en aquest apartat. L'IVACE podrà dur a terme les actuacions de control i comprovació tècnica sobre els equips instal·lats que considere oportunes.»  
D'acord amb això, i en virtut de les atribucions conferides en l'article 4 del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial, resolc:  
Modificar la Resolució de 12 de gener de 2021 en la qual s'estableixen els requisits i procediment per a l'obtenció de la certificació acreditativa del compliment del que es disposa en l'article quart, apartat u, lletra o), de la Llei 13/1997, de 23 de desembre, de la Generalitat, per la qual es regula el tram autonòmic de l'Impost sobre la Renda de les Persones Físiques i restants tributs cedits, sobre deduccions per inversions en instal·lacions d'autoconsum o d'energies renovables en habitatges, en els termes següents:  
  
Primer  
En l'apartat 4 del resolc segon s'afig un segon paràgraf amb el contingut següent: «Per a les instal·lacions els pagaments de les quals hagen sigut finançats o fraccionats en diversos exercicis, l'IVACE emetrà una única certificació acreditativa, i el beneficiari podrà aplicar-se la deducció corresponent en posteriors exercicis atenent el capital amortitzat en cada exercici en el cas de finançament, les quantitats efectivament satisfetes en cada exercici en el cas de pagaments fraccionats, i sempre condicionat al compliment de la resta de requisits establits.»  
  
  
Segon  
En el subapartat a.2) Requisits tècnics, de l'apartat a Instal·lacions d'autoconsum elèctric, de l'annex, cal afegir un punt al guió d'inversions no deduïbles, amb el contingut següent: «Substitució d'equips a conseqüència d'operacions de manteniment de les instal·lacions ja existents.»  
Contra la present resolució, que posa fi a la via administrativa, podrà interposar-se recurs potestatiu de reposició, en el termini d'un mes, davant el president de l'IVACE, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 24 de febrer de 2021.- El president de l'IVACE: Rafael Climent González.